open-index/open-wikipedia-markdown huggingface dataset:
Mørelinjen (selskap)

**Mørelinjen AS** var et norsk rutebilselskap opprettet i 1975 etter fusjon mellom Surnadal Billag og Angvik Auto, som begge deltok i Mørelinjen-samarbeidet med kjøring på strekningen Molde-Angvik-(Tingvoll). Navnet ble videreført etter fusjon med Trollheimen Trafikk i 1988, men hovedkontoret ble da flyttet fra Surna til Sunndalsøra. I 1998 ble selskapet fusjonert inn i HOB Møre.

## Historie
På 1970-tallet skjedde det store endringer i rutebilnæringen. Det ble en utvikling mot færre selskaper som trafikkerte større regioner. I 1975 fusjonerte Surnadal Billag med Angvik Auto, og i 1976 med Rindal kommunale Auto. Nytt selskapsnavn ble Mørelinjen AS fra 1. april 1975. Rutebilstatistikken fra 1978 illustrerer omfanget av selskapets virksomhet: Antall helårs ansatte 96, 34 personbusser, 26 lastebiler, 5 kombinert person- og godsbusser og 16 tilhengere.

Etter 1985 ble samarbeidet med Ålesund Bilruter, som også omfattet tidligere Vestnesruten, videreutviklet. Det gikk nå busser sammenhengende mellom Trondheim og Ålesund. Dermed slapp passasjerene å bytte underveis. NOR-WAY Bussekspress ble etablert 1. april 1988, og Mørelinjen sluttet seg til dette selskapet. Bussene ble lakkert hvite og ble merket NOR-WAY i tillegg til Mørelinjen.

Utover 1980- og 1990-tallet skjedde det en rekke oppkjøp og fusjoner i rutebilbransjen. I 1988 ble Mørelinjen AS fusjonert med *[[Trollheimen Trafikk]] AS*. Det nye selskapet beholdt navnet Mørelinjen AS, men hovedkontoret ble lagt til Sunndalsøra.  I 1996 kjøpte Hemne Orkladal Billag (HOB) majoritet i Mørelinjen AS. I 1997 fusjonerte HOB og *Ålvundfjord Skysslag AS*, som eide 72 % i Nordmøre Trafikkselskap i Kristiansund. Samme år kjøpte HOB også Molde Bilruter. Etter dette satt HOB med kontrollen over busstransporten i byene Molde og Kristiansund og korridorene mellom disse byene og Trondheim.

HOB opprettet et datterselskap, HOB Møre, som fra 1. januar 1998 videreførte driften fra tidligere Molde Bilruter, Mørelinjen og Nordmøre Trafikkselskap. Som følge av oppkjøp og fusjon ble navnet senere endret til Team Møre og til slutt Nettbuss Møre.

I 2001 ble HOB og Trondheim Trafikkselskap, etter langvarige forhandlinger, slått sammen til ett selskap. Det nye selskapet fikk navnet Team Trafikk og ble Norges tredje største busselskap. I 2002 ble Team Trafikk solgt til NSB-eide Nettbuss for 340 millioner kroner.

## Referanser


## Litteratur
* Berild, Sveinung: *Mørelinjen 75 år*. Artikkel i bladet «Rutebil» nr. 113, februar 2011 (s. 16-25). 
* Berild, Sveinung: *Surnadal Billag - et tilbakeblikk*. Artikkel i bladet «Rutebil» nr. 120, august 2012 (s. 36-44).
* . (redaksjonsnemnd: Hjermann, Lasse; Høsteng, Arne  Kristian; Vollstad, Knut) 2001. *Rutebilnæring under omstilling 1965-2000.*Transportbedriftenes landsforening Møre og Romsdal. Molde, 2001. 137 sider. ISBN 82-7955-028-3
* Sæter, E. (1990). 75 år med KOA til Mørelinjen. Sunndalsøra: Mørelinjen.
Helene Fischer

**Helene Fischer** (født 1984) er en russisk-født tysk sanger, underholder, tv-personlighet og skuespiller. Hun er mest kjent for sanger innen pop og slager, der «Atemlos durch die Nacht» er blant hennes mest kjente.

## Bakgrunn
Helene Fischers foreldre er Pyotr og Marina Fischer. Farens foreldre var såkalte svartehavstyskere, og blant dem som ble tvangsbosatt i Kasakhstan og Sibir. Faren var kroppsøvingslærer og moren var ingeniør. I 1988 emigrerte hun med sine foreldre og en seks år gammel søster til Wöllstein i Rheinland-Pfalz i Tyskland.

Hun tok utdannelse i musikk i Frankfurt am Main og fikk allerede under utdanningen sine første engasjementer. I Darmstadt opptrådte hun både i ''Rocky Horror Show'' og i ''Spelemann på take''t. 

## Karriere
Siden debuten i 2005 har hun vunnet en rekke priser, inkludert sytten Echo-musikkpriser, fire «Krone der Volksmusik» og tre Bambi-priser. Hun er blant Tysklands mest populære artister og har solgt minst 15 millioner album. I 2014 ble albumet hennes, *Farbenspiel*, sertifisert som det mest nedlastede albumet til en tysk artist gjennom tidene.

Helene Fischer er blant verdens best betalte kvinnelige artister og tjente rundt 273 millioner kroner i 2017–2018. 

## Diskografi
### Album
* *Von hier bis unendlich* [VÖ: 03. Februar 2006 – DE #19]
* *So nah wie du* [VÖ: 29. Juni 2007 – DE #5]
* *Zaubermond* [2008 – DE #2]
* *So wie ich bin* [2009 – DE #2]
* *Best of* [2010 – DE #2]
* *Für einen Tag* (2011 – DE #1, AT #2, SWI #2, DK #19, NL #1, BEL #14)
* *Farbenspiel* (2013 – DE #1, AT #1, SWI #1, DK #4)
**Weihnachten* (2015)
**Helene Fischer* (2017)

### Singler
* 01/2006 *Feuer am Horizont* (nur Promo)
* 04/2006 *Von hier bis unendlich* (nur Promo)
* 07/2006 *Und morgen früh küss' ich dich wach* (nur Promo)
* 11/2006 *Im Reigen der Gefühle* (nur Promo)
* 05/2007 *Mitten im Paradies* (nur Promo)
* 08/2007 *Du fängst mich auf und lässt mich fliegen* (nur Promo)
* 10/2007 *Du hast mein Herz berührt* (nur Promo)
* 02/2008 *Ich glaub' dir hundert Lügen* (nur Promo)
* 2008: *Mal ganz ehrlich* (nur Promo)
* 2008: *Lass mich in dein Leben* (DE #38)
* 2008: *Ich geb’ nie auf* (nur Promo)
* 2009: *Ich will immer wieder... dieses Fieber spür'n* (DE #30)
* 2009: *Vergeben, vergessen und wieder vertrauen* (nur Promo)
* 2009: *Du lässt mich sein, so wie ich bin* (nur Promo)
* 2010: *Hundert Prozent* (nur Promo)
* 2010: *Nicht von dieser Welt* (nur Promo)
* 2011: *Phänomen* (DE #49)
* 2011: *Wär heut mein letzter Tag* (nur Promo)
* 2012: *Die Hölle morgen früh* (DE #74)
* 2012: *Nur wer den Wahnsinn liebt* (nur Promo)
* 2013: *Fehlerfrei* (DE #20)
* 2013: *Atemlos durch die Nacht* (DE #4, AT #1)

## DVD
* *So nah so fern* [VÖ: 14. September 2007]
* *Mut zum Gefühl* – Live aus Chemnitz vom 2. Januar 2008  (VÖ: 14. März 2008, DE #18)
* *Zaubermond live* (DE #12)
* *Für einen Tag - Live 2012* (DE #1)

## Referanser




## Eksterne lenker
* 
* 
* 
*
UiA Lacrosse

**UiA Lacrosse** (stiftet 22. november 2006 som *HiA Lacrosse*) er lacrosseavdelingen til Kristiansand Studentidrettslag, som er tilknyttet Universitetet i Agder i Kristiansand, og medlem av Norges Amerikanske Idretters Forbund.

## Historikk
Klubben ble dannet 22. november 2006 ved daværende Høgskolen i Agder, som *HiA Lacrosse*, av Haakon Brudeseth og Henrik Dahl. I samsvar med overgangen fra høyskole til universitet, endret laget sitt navn til det nåværende *UiA Lacrosse*.

## Lag
### Kvinner
Kvinnelaget, med navnet «KSI Cherokees», spiller 2022/23-sesongen i Eliteserien i lacrosse for kvinner.

### Menn
Herrelaget blir også referert til som «UiA Lax» eller «Studs». Det sistnevnte navnet er et resultat av at laget til tider stiller med to lag, «Studs» og «Stallions», hvorav «Studs» ble videreført.

Laget har siden oppstart opparbeidet seg til å bli et av Norges beste lacrosselag, og har tatt to NM-sølv (2011 og 2014).

## Eksterne lenker
*
Aston Martin DBS

:*Denne artikkel er om modellen som ble produsert i perioden 1967-72. For 2008-modellen, se [[Aston Martin DBS V12]].


*'Aston Martin DBS*' er en [[grand tourer]] produsert av den [[britiske]] bilprodusenten [[Aston Martin|Aston Martin Lagonda Ltd.]]. Opprinnelig produsert i perioden 1967-72, den ble benyttet i 1969 [[James Bond]]-filmen *On Her Majesty's Secret Service*. En ny versjon basert i stor grad på [[Aston Martin DB9]] brukes i 2006-filmen *Casino Royale'' (se Aston Martin DBS V12). Lord Brett Sinclair spilt av Roger Moore i Gullguttene har denne bilen.

## Referanser


## Eksterne lenker
*
Krone der Volksmusik 2008

**Krone der Volksmusik 2008** ble delt ut på en TV-galla arrangert av MDR 12. januar 2008 for 11. gang. Gunther Emmerlich var som vanlig programleder for programmet som ble sendt live både på ARD og ORF. Krone der Volsmusik er den høyeste utmerkelsen innenfor tyskspråklig musikk. Også dette året ble flere priser delt ut, ikke bare til folkemusikk, men også til slagerartister som hadde utmerket seg i 2007. I hver klasse ble prisen delt ut av en spesiell gjest.  

## Prisvinnere i Krone der Volksmusik 2008
* Kastelruther Spatzen
* Nik P.
* Helene Fischer
* Semino Rossi
* Gotthilf Fischer (for sitt livsverk)
* Daisuke Inoue, oppfinner av karaoke
* Roger Whittaker 

En rekke artister bidro i arrangementet.
Neil Sanderson

**Neil Christopher Sanderson** (født 17. desember 1978 i Peterborough i Ontario i Canada) er trommeslager og backup-vokalist i det kanadiske rockebandet Three Days Grace. Sanderson har latt seg påvirke av Led Zeppelin, The Doors, Tool og Portishead.

## Personlig liv
Sanderon ble født i Peterborough i Ontario i Canada, men vokste opp i Norwood i Ontario i Canada. Han har tidligere spilt i et annet band, kalt «Oddball», med Thousand Foot Krutch-vokalist Trevor McNevan. Da Neil Sanderson gikk på high school grunnla han Groundswell sammen med sine venner Adam Gontier og Brad Walst. Bandet ble raskt en lokal suksess og medlemmene anså etter hvert bandet som et levebrød og omdøpte det til *Three Days Grace*. Barry Stock sluttet seg senere til bandet.

Bandet tok seg en pause fra den pågående turneen i juli 2007 så Sanderson kunne overvære sin datters fødsel.  Hun ble født 28. juli 2007 og fikk navnet Violet.

## Referanser


## Eksterne lenker
* 
*
Saraj

**Saraj** (avledet fra persisk سرای / sarây &ndash; «Hus», «Boplass») var hovedstaden i Den gylne horde og en av middelalderens største byer.

Byen ble grunnlagt av Batu Khan i 1242 og lå ved Akhtuba, en sideelv av Volga. Byen lå 120 kilometer opp elven fra Astrakhan i det som i dag er Astrakhan oblast. Innbyggertallet blir estimert til ca. 600&nbsp;000. Saraj var en multikulturell by, og blant innbyggerne var blant annet alanere, kiptsjakere, italienere, bysantinere og russere.

Batus by ble senere flyttet noe oppover elven av khanen Berke. Den nye byen ble kalt Sarai Berke, mens den gamle byen ble kjent som Sarai Batu. Sarai Berke ble ødelagt av Timur Lenk i 1395, og senere også av Meñli I. Giray i 1502. Saraj ble endelig ødelagt av Ivan IV i 1556 da han erobret Astrakhan-khanatet.

## Eksterne lenker
*
Korotsja

**Korotsja** (russisk: Короча) er en by i Belgorod oblast i Russland. Den ligger ved elva Korotsja (ei sideelv til Donets), rundt 50&nbsp;km nordøst for Belgorod.

Korotsja ble første gang omtalt i 1638. Byrettigheter ble innvilget i 1708.

## Demografi
Befolkningsutvikling:
:

## Kjente personer fra Korotsja
*Aleksej Pogorelov &ndash; matematiker

## Referanser


## Eksterne lenker
*
Zapatistene

**Zapatistene** kan referere til to forskjellige politiske bevegelser i Mexico:

*Zapatistene (den meksikanske revolusjon) &ndash; en kampstyrke under den meksikanske revolusjon, leda av Emiliano Zapata

*Zapatisthæren for nasjonal frigjøring &ndash; en væpna gruppe som oppsto i 1990-åra, retta mot den meksikanske regjeringa.
Tsaparang

**Tsaparang** er en ruinby i Tibet. Byen var i en periode hovedstad for det tibetanske kongedømmet Guge. Det hadde sin storhetstid i århundrene forut for 1630-årene. I dag ligger det meste forlatt eller i ruiner. De fleste av bygningene der, som enten er hogd ut av stein eller bygd av leirbrikker, ble ødelagt under kulturrevolusjonen. Men de tre primærkapellene som inneholder Tsaparangs skatter er intakte. De viktigste templene er Lhakhang Karpo, Lhakhang Marpo og Dorje Jigje Lhakhang. 

Kongedømmet Guge ble grunnlagt på 800-tallet etter at king Langdarma, som hadde forfulgt buddhistene, var blitt snikmyrdet. På 1000-tallet ble buddhismen gjeninnført i dette vesttibetanske området, og en rekke små tempelbyer ble bygd. Blant de viktigste var Tsaparang og Tholing. Kongedømmets innflytelse strakk seg etterhvert i fjellandet fra Kashmir til Assam. 

I 1624 kom den portugisiske jesuitt pater António de Andrade til det vestre Tibet.. Han virket som misjonær særlig i Tsaparang. På få år vant han så mange konvertitter til katolisismen at stedlige buddhister ble sterkt urolige. De samarbeidet med nabokongedømmet Ladakh med å fordrive de nye kristne fra Tsaparang og områdene rundt. Men de muslimske ladhakiene gjorde mer enn å hjelpe med denne oppgaven; deres invasjon i 1632 betydde Guge-kongedømmets undergang.  

I 1948 kom en tysk buddhistmunk, Lama Govinda, til Tsaparang og Tholing med sin hustru, Li Gotama, og fotograferte alt. Av den grunn er det kjent hvordan stedet og det templer så ut før rødegardistene kom i 1967. De ødela mange av statuene og raserte mye av det gjenværende. 

## Referanser


## Eksterne lenker
* Fotos fra Tsaparang og Guge 
* A photo essay of art from Guge, the temples of Toling & Tsaparang, Western Tibet. Photo essay: "the ART of Guge: a western Tibet kingdom."
* Ben's Blog: Tsaparang. More photos.
* Echoes of a Fallen Kingdom - NYTimes.com   By KAREN SWENSON, New York Times. Published: March 19, 2000
Kaprun

:*For å lese om *kaprun* i betydningen  '[[struthette]]' eller '[[chaperon (hodeplagg)]]', se det*

**Kaprun** er en liten by og en kommune i distriktet Zell am See i delstaten Salzburg i Østerrike. Den ligger ved foten av isbreen Kitzsteinhorn og er et vintersportssted med rundt 3000 innbyggere. 11. november år 2000 inntraff en kabelbaneulykke i Kaprun der 155 mennesker omkom og bare tolv overlevde.

Byen er også kjent for vannkraftverket som ble bygget under andre verdenskrig.


Fil:Kaprun train.jpg|Kabelbanen Gletscherbahn Kaprun 2 har vært nedlagt siden brannen 11.november 2000


## Referanser


## Eksterne lenker
*
Den japansk-koreanske annekteringstraktaten

**Den japansk-koreanske annekteringstraktaten ** ble signert 22. august 1910 av representanter fra Korea og Japan. Traktaten ble gjort gjeldende fra 29. august samme år, og offentliggjort samme dag. Traktaten ble starten på den japanske okkupasjonen av Korea som varte til slutten av den andre verdenskrig.

## Omstendighetene rundt traktaten og strid om dens gyldighet
Traktaten hadde åtte paragrafer, der nummer én lød: «Hans Majestet Keiseren av Korea overlater fullstendig og permanent alle suverenitetsrettigheter over hele Korea til Hans Majestet Keiseren av Japan». 

I det moderne Korea er traktaten vanligvis referert til som «*Hanil Hapbang Neugyak* (한일 합방 늑약),» som betyr påtvunget (og derfor ugyldig) traktat («*neugyak*»). Hendelsen kalles for «*Gyeongsul Gukchi* (경술국치),» som betyr «Ydmykelsen av nasjonen i hundens år.» Dagen da dette skjedde, den 29. august, blir referert til som «*Gukchi-il* (국치일),» som betyr «dagen med nasjonal skam».

Hvorvidt traktaten er legal eller ikke diskuteres fremdeles, men fra koreansk side har traktaten siden blitt avvist som et lovlig dokument. Det gjorde også de allierte under andre verdenskrig.

Den koreanske keiser, Yung-hui nektet å signere traktaten som avtalt. Traktaten bærer nasjonens segl, men ikke keiserens signatur, noe som kreves etter daværende koreansk lov. Traktaten ble i stedet signert av den koreanske statsminister Lee Wan-yong og den japanske generalguvernør, grev Terauchi Masatake. I sitt testamente skriver keiser Yung-hui i 1926 at traktaten ble tvunget igjennom av ministre som dels ble truet, dels bestukket av japanerne.

## Normaliseringstraktaten i 1965
I normaliseringstraktaten mellom Sør-Korea og Japan signert i 1965 erklærte partene:

*det bekreftes at alle traktater eller avtaler inngått mellom keiserdømmet Japan og keiserdømmet Korea på eller før 22. august 1910 allerede er ugyldige*.


På grunn av tvetydigheten i det japanske språket, tolker Japan denne avtalen til å bety at avtalen av 1910 var gyldig fram til signeringen av 1965-traktaten, mens både Sør-Korea og Nord-Korea tolker teksten til å bety at 1910-traktaten allerede var ugyldiggjort, noe som også fremgår av traktatens engelske tekst. Det framgår av 1965-traktaten at det er den engelske versjonen som skal benyttes ved tvil om tolkingen av traktaten.

## Se også
* De ulikeverdige traktater
* Japans kolonisering av Korea

## Referanser


## Kilder
*
*

## Eksterne lenker
* Den japansk-koreanske annekteringstraktaten (engelsk)
Ørn (andre betydninger)

**Ørn** kan vise til:

* Ørner – fugl i en ikke-systematisk gruppe av store rovfugler i haukefamilien
* Ørn (slekt) – norsk slektsnavn
* Ørn (fornavn) – fornavn
* Ørn (Tolkien) – kjempeørner i J.R.R. Tolkiens fantasyromaner Hobbiten og Ringenes herre
* Ørn-Horten – fotballklubb i Horten stiftet i 1904
* Idrettsforeningen Ørn – idrettsforening i Skien

Navnet **Ørnen** har flere betydninger:

* Örnen – en luftballong
* Ørnen (stjernebilde)
* Ørnen (TV-serie) – en dansk TV-serie
* Flere tidligere, norske krigsskip:
** «Ørnen» (korvett fra 1829)
** «Ørnen» (korvett fra 1849)

**Ørn** som visuelt **symbol** kan blant annet henvise til:
* Flakt ørn
* Dobbeltørn
* Saladins ørn
Fullar enn fullmånen

***Fullar enn fullmånen*** er Terje Tyslands 14. albumutgivelse og ble utgitt på Columbia Records i 1993. Albumet lå på VG-lista i to uker med 17. plass som beste plassering.

## Sporliste
#«Tebake te vår'n engang» (Terje Tysland)
#«Vindan går» (Terje Tysland)
#«Så gir æ fan i dæ» (Terje Tysland)
#«Like langflat» (Terje Tysland)
#«Heilt rett» (Terje Tysland)
#«Går og sleng litt» (Terje Tysland)
#«Fullar enn fullmånen» (Terje Tysland)
#«Lov mæ det» (Terje Tysland)
#«Bærre leike» (Terje Tysland)
#«Tar det pent» (Terje Tysland)
#«Kor e vennan» (Terje Tysland)
#«Dørvakta» (Clawfinger remix), (Terje Tysland)

## Medvirket
### Musikere
* Terje Tysland - sang, gitarer, trekkspill, kor, låtskriver
* Dag Øivind Thingstad – gitarer kor 
* Lasse Hafreager – piano
* Johnny Frisvoll – trommer
* Bjørn Enoksen – bass 
* Kyrre Sætran – bass
* Martin Aune – synth 
* Kjetil Hognestad – synth 
* Bård Svendsen – kor
* Clawfinger - remix 
### Andre medvirkende
* Roger Valstad – tekniker, miksing, produsert 
* Roberth Opsahl-Engen - tekniker
* Ola Johansen – mastering 
* Raymond Mosken - foto
* Bulldog Design - coverdesign 

## Eksterne lenker
*
Vesna Vulović

**Vesna Vulović** (serbisk: Весна Вуловић; født 3. januar 1950 i Beograd, død 23. desember 2016 samme sted) var en jugoslavisk-serbisk kvinne som ble verdenskjent etter å ha overlevd et fall på ti kilometer. Fallet førte henne i 1985 inn i Guinness rekordbok for å ha overlevd verdens lengste fall uten fallskjerm.

Vesna Vulović var flyvertinne i JAT og var en del av besetningen på JAT flight JU 367 som den 26. januar 1972 ble sprengt av en bombe i luften over daværende Tsjekkoslovakia, på vei fra København til Zagreb. Som eneste ombord overlevde hun et fall på 10&nbsp;160&nbsp;meter. Hun satt fastspent i flysetet i flyets haleseksjon da en skogvokter fant henne etter ulykken. Hun husket aldri ulykken eller at hun ble reddet. I 2008 fortalte hun at det eneste hun husket var at hun hilste på passasjerer før flyet lettet. Det neste minnet var at hun våknet på sykehus med moren ved sin side. Omstendighetene rundt bombeeksplosjonen ble aldri fullt klarlagt, men det ble antatt av jugoslaviske og tsjekkoslovakiske myndigheter at den kroatiske terrororganisasjonen Ustasja sto bak.

## Referanser


## Eksterne lenker
* Artikkel om Vesna Vulović i nettutgaven av ''International Herald Tribune (engelsk)
Hurra for mæ

***Hurra for mæ*** er Terje Tyslands 15. plateutgivelse og ble utgitt på Columbia Records i 1995. *Hurra for mæ* lå i èn uke på VG-lista med en 30.-plass som beste plassering.

## Sporliste
#«Arti borti der» (Terje Tysland)
#«Skål for en deilig dag» (Terje Tysland)
#«Fly med alle vinda» (Terje Tysland)
#«Param param pampam» (Terje Tysland)
#«Led mæ frem» (Terje Tysland)
#«Det jabbe alle om» (Terje Tysland)
#«Lille Lise» (Terje Tysland)
#«Penaste jenta» (Terje Tysland)
#«Liten som mæ» (Terje Tysland)
#«Greit å gå på tryne'» (Terje Tysland)
#«Hurra for mæ» (Terje Tysland)

## Medvirkende
### Musikere
*Terje Tysland - sang, gitarer, trekkspill, synthesizer, låtskriver, keyboard, produsent, tekniker, mixing
*Dag Øivind Thingstad – Gitar/Kor
*Bjørn Enoksen – Bass/Kor
*Johnny Frisvoll – Trommer
*Bård Svendsen – Orgel/Kor
*Mona Tysland – Kor
*Øivind Elgenes – sang på *Fly med alle vindan*
*Oppdal Spellemannslag – fele på *Skål for en deilig dag*
### Øvrige
* Anders Andersen - tekniker
* Roger Valstad - mixing 
* Ola Johansen - mastering
* Dag Thorenfeldt - fotograf
* Millimeterpress - coverdesign 

## Eksterne lenker
*
Terrorangrepene i Mosul 27. april 2008

**Terrorangrepene i Mosul 27. april 2008** skjedde da minst fire selvmordbombere angrep fire ulike mål i Mosul, nord-Irak.

## Bakgrunn
Irakiske og amerikanske styrker gjennomførte i mars 2008 en omfattende militæroperasjon mot al-Qaida i Mosul, den største og viktigste byen i kurdisk Nord-Irak. Ifølge kilder i det amerikanske militæret er Mosul den aller siste byen hvor den ytterliggående islamistiske gruppen står sterkt, og de skal ha regruppert seg her etter å ha blitt jaget fra Bagdad og det vestlige Irak.

## Angrepet
Terrorangrepet skjedde som en serie av fire koordinerte angrep mot ulike mål i byen. Det første angrepet skjedde da en bil ble kræsjet med en politibil i sentrum av byen, og ble etterfulgt av en selvmordsbomber som sprengte seg og bilen han satt i, nær et militært sjekkpunkt i Al-Tahreer-området. En tredje selvmordsbomber detonerte og sprengte en tankbil i det vestlige Tal al-Ruman-området av byen. Det fjerde angrepet kom da en bombe gikk av i et parkert kjøretøy i det sørlige Al-Tayran av byen.

### Skader
Antallet drepte og sårede varierte noe. BBC meldte om 7 drepte og 20 sårede, mens Al Jazeera meldte om høyere tall: 9 drepte og  31 sårede. De fleste ofrene kom da en politibil ble truffet, seks skal ha bli drept der, inklusive to politimenn. 15 sivile skal ha blitt såret da tankbilen eksploderte.

## Se også
* Terrorangrepet 23. januar 2008
* Terrorangrepet 26. februar 2008
* Terrorangrepet 23. mars 2008 

## Referanser
Linnekleppen

**Linnekleppen** er en ås i Rakkestad og Marker kommune i Østfold. Den har en høyde på 325 meter over havet og er det høyeste punktet i begge kommunene. Linnekleppen er den nest høyeste punkt i Østfold fylke, etter Viktjernhøgda helt i nord.

Til toppen er det blåmerket sti fra fylkesvei 124; ca. tre kilometer å gå, parkering ved fylkesveien.

## Brannvakttårnet
Nord-Europas eneste betjente brannvakttårn lå på denne høyden, og fra tårnet hadde man utsikt over store skogområder sørøst i Norge, samt deler av Sverige. På klare dager kunne man se helt til Gaustatoppen, en avstand på 174&nbsp;km. Det første tårnet ble reist i 1908, et større tårn ble satt opp i 1936. Tårnet var 17 meter høyt og hadde en liten hybel for brannvokteren.
Det var bemannet i sommermånedene juni, juli og august. Tårnet ble revet i 2024/2025, og det foreligger planer om oppføring av et nytt tårn.

Sommeren 2014 fikk brannvakttårnet besøk av show-duoen Ylvis som spilte inn scener til musikkvideoen *Trucker's Hitch* som ble vist i deres TV-show i september samme år.

## Fotnoter



## Referanser




## Eksterne lenker
* Om Linnekleppen hos Kjentmannsmerket 
* Rainer Prang: Linnekleppen 100 år (nrk.no)
* Bilde av brannvakttårnet på 1930-tallet hos Digitalt Museum
* Kart med Linnekleppen tegnet inn 1775 
*
Amanda Michalka

**Amanda Joy Michalka** (født 10. april 1991 i California), oftere referert til som **AJ**,  er en amerikansk skuespiller og sanger. Hun spiller i bandet 78violet med sin søster Alyson Michalka.

Michalka medvirket i filmene *[[Super Sweet 16]]* og *[[Cow Belles]]*, som også hennes søster var med i.

## Referanser


## Eksterne lenker
* 
*
Knut Hendriksen

**Knut Hendriksen** (1944–2020) var en norsk operasjef og operaregissør.

Hendriksen har utdannelse fra Konsthistoriska institutionen ved Stockholms universitet og arbeidet i store deler av sitt liv i Sverige. Han var knyttet til Kungliga Operan/Kungliga Teatern i Stockholm fra 1968, fra 1976 som regissør. I perioden 1980–1984 var han førsteregissør/operasjef ved Den Norske Opera i Oslo.

Av Hendriksen regi-meritter kan nevnes *[[Tannhäuser]]* i Malmö og Oslo, *[[Boris Godunov (opera)|Boris Godunov]]* i Oslo, *[[Tryllefløyten]]*, *[[Hoffmanns eventyr]]* og *[[Figaros bryllup]]* på Kungliga Operan, *[[Ridder Blåskjeggs borg]]* i svensk fjernsyn, *[[Ariadne på Naxos]]* i Göteborg og *[[Fyrst Igor]]* i Dortmund.

Hendriksen var tippoldebarn til fiolinisten Ole Bull og hadde mye av æren for at Ole Bulls sommerhus «Bullahuset» på Valestrandsfossen ble restaurert. I 2000 utgav han biografien *Ole Bull*.

Hans far var operasangeren Arne Hendriksen, Han var barnebarn av maleren Ulrik Hendriksen.

## Referanser


## Eksterne lenker
* BA - Sjefene i Bullahuset
* BT - Reddet huset til Ole Bull
* ''Fy fela - for en historie'' - VG 25. februar 2003
Espen Olafsen

**Espen Olafsen** (født 1965) er en norsk tidligere fotballspiller og -trener.

Han startet fotballkarrieren i hjembyens klubber  og . Deretter gikk han til  og  (1988–89). Han var juniortrener (2001) og senere hovedtrener (2004–05) i . Sammen med assistenten Hans Knutsen ledet han klubben til sølvmedalje i NM i 2004. Han har i lang tid hatt et engasjement ved Norges Toppidrettsgymnas i Bærum. Olafsen har hovedfag i fotball fra Norges idrettshøgskole.

Julen 2004 var Olafsen og familien på ferie på Khao Lak i Thailand, hvor de ble rammet av tsunamien. Kona Elfrid (37) og hans datter Frøya (5) omkom, mens Olafsen og hans sønn Balder (6) overlevde. I den vanskelige tiden etter tsunamien ble Olafsen sykemeldt og sluttet i jobben som trener for Lyn.Han ble også tilbudt en jobb med daværende landslagstrener Åge Hareide, men takket nei.

I 2007 ga Olafsen og Per Arne Dahl ut boken *Hva skal vi med stjerner nå?*, den handler om hvordan Olafsen overlevde tsunamien, livet etterpå og hvordan det var å miste kona og datteren.

I 2008 begynte Olafsen i jobben som faglig leder i Norsk Toppfotball.

## Bibliografi
* *Hva skal vi med stjerner nå* (Schibsted, 2006), med Per Arne Dahl

## Referanser


## Eksterne lenker
*
Julian Nazario Vargas

**Julian Nazario Vargas** (født 30. november 1983 i Bergen) er en norsk animatør og film- og TV regissør. 

Han har arbeidet med TV-vignetter, animerte kortfilmer og musikkvideoer. Han har deltatt på norske og utenlandske filmfestivaler og vunnet flere priser.

I 2013 etablerte han animasjonsstudioet Animaskin, som produserer alt fra tradisjonell håndtegnet animasjon til 3D og spesialeffekter. Studioet er basert i Oslo.

## Eksterne lenker
* Hjemmeside
* Om animasjonsfilmen ''Adherent''
Høyenhall skole

**Høyenhall skole** er en 1&ndash;10 skole (barne- og ungdomsskole) på Manglerud i bydel Østensjø i Oslo. Skolen er tegnet av arkitekt Geir Grung og  startet som en barneskole i 1966 med tre førsteklasser og utvidet med ungdomstrinn i 1975. I august 2016 feirer skolen 50-årsjubileum.
Den 5. april 1997 brant skolen nesten ned til grunnen. Den ble gjenreist i løpet av årene 1997 - 2000. Da ble det bygd idrettshall, Høyenhallen, i tilknytning til skolen. En fløy fikk en ekstra etasje med personalrom og arbeidsrom for undervisningspersonalet.

## Rektorer
* Nicolai Aas
* Ragnhild Skodje
* Anne Nyland
* Harald Sund (1988 - 2001)
* Leiv Heian

## Kjente tidligere elever
*Martin Røymark
* Magne Furuholmen
*Paul Waaktaar-Savoy
*Lars Haugen
*Tooji

## Eksterne lenker
*
William Brede Kristensen

**William Brede Kristensen** (født 21. juni 1867, død 25. september 1953) var en norsk-nederlandsk religionshistoriker.

Kristensens doktorgradsavhandling (1896) hadde tittelen «Ægypternes forestillinger om livet efter døden i forbindelse med guderne Ra og Osiris». Fra 1901 ble Kristensen professor ved Universitetet i Leiden.

## Referanser


## Eksterne lenker
*
Zelenogorsk

**Zelenogorsk** kan vise til en av følgende byer i Russland:

*Zelenogorsk (Krasnojarsk kraj) – en by i Krasnojarsk kraj
*Zelenogorsk (Sankt Petersburg) – en by underlagt den føderale byen Sankt Petersburg
Det storbulgarske rike

**Det storbulgarske rike** (fra gresk Παλαιά Μεγάλη Βουλγαρία) er navnet på protobulgarernes rike etablert av khanen Kubrat i det syvende århundre. Det lå på steppene nord for Svartehavet (se den pontisk-kaspiske steppe), i områder som i dag tilhører Ukraina og Russland. Rikets hovedstad var sannsynligvis Fanagoria. 

Etter Kubrats død splittet de fem sønnene hans riket opp i fem horder. Sønnen Bezmer tok sin horde nordover og dannet Volga-Bulgaria, et rike som skulle bestå frem til mongolenes invasjon på slutten av 1200-tallet. En annen sønn, Asparukh, tok horden sin vestover til området syd for Donau og dannet Det første bulgarske riket, forløperen til det moderne Bulgaria. Av de tre andre sønnenes horder gikk den første i langobardenes tjeneste i Italia, den andre ble absorbert av khazarene og den tredje slo seg sammen med avarene.

## Eksterne lenker
* The Bulgarians, Minnesota State University
Hermosa Beach

**Hermosa Beach** er en kystby vest i Los Angeles County i California. Pr. 2010 var befolkningen på 19&nbsp;506 innbyggere. Hermosa Beach grenser i nord til Manhattan Beach, Stillehavet i vest og Redondo Beach i sør og øst.

## Referanser


## Eksterne lenker
*
Vlad Topalov

**Vladislav Mikhailovich Topalov** (russisk: Владислав Михайлович Топалов; født 25. oktober 1985), bedre kjent som **Vlad Topalov**, er en russisk sanger. Han var medlem av den russiske tenåringsgruppa Smash!! sammen med Sergej Lazarev.

## Referanser


## Eksterne lenker
* 
* 
*
Syntax TerrOrkester

**Syntax TerrOrkester** er et norsk musikk- og kunstprosjekt som spiller musikk med innslag fra punk, pop, psykedelia, prog, jazz, kraut, new-wave, elektronika, folk, og tidvis strukturer fra klassisk musikk.

Gruppen spilte først under navnet Syntax Ether Demo (Syntax TerrOrkester + the Ether). Under det navnet ga de ut en plate som ble spilt på NRK og blant annet førte til at de ble kåret til Ukas Urørt på NRK P3.

I 2008 ble de tildelt Sparebanken Vest sitt kunstnerstipend i kategorien lyd – komposisjon og nyskapende musikk i alle sjangre. I 2012 fikk tildelt kulturstipend i Karmøy kulturpris.

## Medlemmer
* Knut Andreas Knutsen (kunstnernavn: Kunt Kunsten) – vokal, gitar, diverse
* Ola Høyer - bass (også kjent fra bandet Cortex)
* Øyvind Solheim - trommer, perkusjon, vokal (også kjent fra bandene Datarock, Ungdomskulen og Baertur) 
* Jørgen Træen (kunstnernavn: Sir Dupermann) - synth, gitar, fx

### Assosierte medlemmer
* Kjetil Traavik Møster - saxofon, perkusjon, fx
* Ketil Mosnes - prog
* Tarjei Strøm - trommer, perskusjon
* Yngve L. Sætre - synth, vokal
* Knut Olav Holvik - Gitar, diverse
* Miss Tati, vokal
* Irem Müftüoglu, vokal
* Johanne Birkeland, vokal
* Kieran Kolle - foto, video
* Simeon Frohm, foto, video
* Njål Lunde - billedkunst, bok

### Tidligere medlemmer
* Arne Nordhammer – tangenter, gitar, vokal, diverse

* Hein Berdinesen– Bass, diverse
* Atle Meyer Andersen – slagverk, perkusjon
* Kevin By – Elektronikk, fx, perkusjon
* Ronny Berdinesen – Trommer
* Andreas Larssen – Trommer
* Mats Odin Rustøy – Bass
* Gunnar Thune – Gitar, diverse (2006—2008)
* Roald Torkildsen – Synth, horn, diverse

## Plateutgivelser
* 2007  *Syntax Ether Demo #1*, (EP) Non Stop Recordings, Live i Hulen 31.11.2006
* 2008  *Familien Min Forstår Ingenting Av Det*, (LP) YAP Records / VME, YAP008CD
* 2008  *O Herliga London  7" (single)*, YAP Records, YAP010
* 2008  *Stein I Skoen* (single), YAP Records
* 2010  *Land Her O! (LP)*, YAP Records/VME
* 2012  *Vårsår (LP + book)*, YAP Records / Kapabel Forlag
* 2014  *Moliner* (single), Grappa 
* 2015  *Du Kan Det (Når Du Må)* (single), Grappa
* 2015  *Onz* (single), Grappa
* 2015  *Bydrifter* (LP), Grappa

## Referanser


## Eksterne lenker
* 
* 
* NRK Urørt: «Syntax TerrOrkester» (profil)
* NRK P3: «Ukas Urørt (U10) Syntax TerrOrkester»(artikkel om gruppen)
* Spilleliste NrK
* NRK Urørt Podkast
* Studvest: Syntaktisk støy
* Stavanger Aftenblad:«THE ALEXANDRIA QUARTET + Syntax Terrororkester» besøkt 7. mai 2008 
* Myspace(profil)
* Garage Oslo
* Nrk Urørt: «Datarock gir ut bedehusmusikk» besøkt 11. juni 2008
* Dagsavisen: «Ny norsk vestkystrock» besøkt 7. juli 2010
* Aftenposten: «Mutasjon»  besøkt 7. juli 2010
*  Bergens Tidende: «Bokrockarar utan peiling» besøkt 21.april 2012
Protobulgarere

**Protobulgarere** eller *urbulgarere* (bulgarsk прабългари), av og til kun kalt bulgarere, er en av tre folkegrupper som over tid har blitt til dagens bulgarere i Bulgaria. De andre forhistoriske folkegruppene er thrakere og slavere.

Protobulgarernes opprinnelse er noe omdiskutert, og en teori er at de var en tyrkisk folkegruppe som innvandret fra Sentral-Asia, en annen teori er de kom fra byen Bulgan i Mongolia, og en tredje teori er at de var et indoeuropeisk folk fra Pamir («Verdens tak»). Det er den første teorien er den som nevnes hyppigst, og navnets etymologi henvises ofte til det tyrkiske ordet *bulgha* som betyr «blanding». De var uansett opprinnelig et etnisk blandet folkeslag.

I henhold til noen historieskrivere slo de første protobulgarere seg ned i området mellom Svartehavet og Det kaspiske hav på 100-tallet evt. (etter vår tidsregning). Det var antagelig bare et lite antall, men var etnisk det folkeslag som senere har blitt karakterisert som protobulgarere. Mellom 351 og 389 flyttet en del til Armenia via Kaukasus. Da hunerne kom flyttet langt flere protobulgarere til området og ble assimilert med sarmaterne.

Etter å ha vært en tid under tyrkisk overherredømme brøt protobulgarerne seg fri og dannet *Bulgaria Magna* – Det storbulgarske rike på 600-tallet. I år 668 falt dette riket sammen og protobulgarerne ble spredt. I henhold til et tradisjonelt historiesyn vandret den største gruppen vestover under lederen eller khanen Asparuch, og som krysset Donau i år 680. I det påfølgende året slo de seg ned i byen Pliska. Protobulgarerne hadde ikke bare militære ferdigheter, men var også politisk organisert og kunne raskt ta makten over de slaviske folkegruppene som allerede var i området. Den gruppen av protobulgarere som ble igjen eller som vandret nordover kalles i dag for volgabulgarere (se Volga-Bulgaria) eller kun bulgarere, og de talte et tyrkisk språk.

## Galleri

Image:Bulgaria-Fanagoria-01.JPG
Image:Bulgaria-Fanagoria-02.JPG
Image:Bulgaria-Fanagoria-03.JPG
Image:Bulgaria-Fanagoria-04.JPG


## Litteratur
* Eremian, Suren: Rekonstruert kart av Sentral-Asia, fra «Ashharatsuyts».
* Shirakatsi, Anania: *The Geography of Ananias of Sirak (Asxarhacoyc): The Long and the Short Recensions*. Innledning, oversettelse og kommentarer av Robert H. Hewsen. Wiesbaden: Reichert Verlag, 1992. 467 ss.  ISBN 9783882264852
Bjørn Watt-Boolsen

**Bjørn Watt-Boolsen** (1923–1998) var en dansk skuespiller og regissør.

## Biografi
Bjørn Watt-Boolsen var sønn av skoleinspektør Detleff Boolsen (1881–1953) og skuespilleren Leonie Watt (1884–1975), som var i slekt med James Watt, oppfinneren av dampmaskinen i 1769.

Etter artium ble han utdannet på Det kongelige Teaters elevskole 1942–1944. Han debuterte i 1943 på teatret som Klaus i *En kvinde er overflødig* og ble seinere skuespiller ved Alliancescenerne. På Folketeatret fikk han sitt gjennombrudd som Grundtvig i *Egelykke* og hadde hovedroller i *Moderhjertet* og i *Silkeborg*. Fra 1950-årene ble han en av dansk teaters førstemenn.

Fra 1959 til 1971 var han direktør for Folketeateret. Resten av livet var han frilansskuespiller på teateret, i radioen og i utallige danske filmer – og som instruktør både i radioen og på TV. På vekslende teatre har han blant annet spilt Byggmester Solness, Swedenhielm, James Tyrone i *Lang dags rejse mod nat* og grosserer Friis i *Den kære familie*.

Den rolle, som Bjørn Watt-Boolsen allikevel sannsynligvis best huskes for, er nok som oberst Hackel i TV-serien *[[Matador (TV-serie)|Matador]]*. Denne figur er beslektet med Watt-Boolsens figurer i Olsen Banden filmene, og som skuespiller ble han hele karrieren ofte typecastet som denne koleriske, litt selvrettferdige, foreldede makttypen.

Han giftet seg med skuespillerinnen Lis Løwert i 1947, som han møtte på Det kongelige Teaters elevskole, ekteskapet ble livslangt.  De spilte i 1944 for første gang sammen i *Middag kl. 8* på Det Ny Teater. Bjørn Watt-Boolsen medvirkede også i to utenlandske filmer, den amerikanske *The Night Visitor* og den tyske *Linda*.

Han er gravlagt på Søndermark Kirkegård, Frederiksberg.

## Filmografi (utvalg)

## Referanser


## Eksterne lenker
* 
* Bjørn Watt Boolsen hos Den danske film
* Bjørn Watt Boolsen hos Filmdelta
0,999…

**0,999…** (også 0.\bar{9} eller 0.\dot{9}) er innen matematikk en periodisk desimalutveksling som er eksakt det samme som tallet 1. Med andre ord representerer symbolene 0,999… og 1 samme reelle tall. Matematikere har formulert flere matematiske bevis for dette, med forskjellig grad av hardhet, foretrukket konstruksjon av de reelle tallene, bakgrunnsantakelse, historisk sammenheng og målgruppe.

## Bevis
### Brøktallsbevis

### Algebrabevis

\begin{align}
x           &= 0{,}999\ldots \\
10 x        &= 9{,}999\ldots \\
10 x - x    &= 9{,}999\ldots - 0{,}999\ldots \\
9x          &= 9{,}999\ldots - 0{,}999\ldots \\
9x          &= 9 \\
x           &= 1 \\
0{,}999\ldots &= 1
\end{align}

i motsetning til

\begin{align}
x           &= 0{,}999 \\
10 x        &= 9{,}99 \\
10 x - x    &= 9{,}99 - 0{,}999 \\
9x          &= 9{,}99 - 0{,}999 \\
9x          &= 8{,}991 \\
x           &= 0{,}999 \\
0,999       &= 0{,}999
\end{align}

der endeligheten fører til at tallene ikke får like mange desimaler når én blir trukket foran desimaltegnet, og da differensen ikke et naturlig tall.

### Filosofiaspekt

\begin{align}
1{,}000...
- 0{,}999...
= 0{,}000...(1?)
\end{align}


Legg merke til det lille 1-tallet med spørsmålstegn. Dette er noe en kunne tro beviser at det finnes en forskjell. Problemet er at det ikke gir mening å plassere et tall i enden av en uendelighet, da den enden ikke finnes. Rekken av 0-er fortsetter nemlig for alltid, og gjør ikke plass til noe 1.

### Omtale
Selv om dette beviser at 0,999...&nbsp;=&nbsp;1, i den grad de *forklare*r ligningen avhenger av brukergruppen. I innledende aritmetikk, slike bevis hjelpe til å forklare hvorfor vi har 0,999...&nbsp;=&nbsp;1, men 0,333...&nbsp;<&nbsp;0,4. Og i innledende algebra, hjelper bevisene å forklare hvorfor den generelle metoden for konvertering mellom fraksjoner og gjentakende desimaler fungerer. Men de kaster også lys på forholdet mellom desimaler og tallene de representerer, som ligger til grunn for spørsmålet om hvordan to ulike desimaler i det hele tatt kan sies å være like.  William Byers hevder at en som er enig i at 0,999...&nbsp;=&nbsp;1 på grunn av de ovennevnte bevis, men har ikke løst flertydigheten, ikke egentlig forstår ligningen.  Fred Richman hevder at det første argumentet "får sin styrke fra det faktum at folk flest har blitt opplært til å akseptere den første ligningen uten å tenke". 

Når en fremstilling ordningen er definert, kan den brukes til å forsvare reglene i desimal-aritmetikk brukt i ovennevnte bevis. Dessuten kan man direkte påvise at desimaltallene 0.999... og 1.000... begge representerer samme reelle tall, det er innebygd i definisjonen.

## Se også
* Desimaltall
* Reelle tall

## Fotnoter
* Dette argumentet er funnet i Peressini og Peressini s. 186
* Byers s. 39-41
* Richman s. 396

## Eksterne lenker
* 
* .999999… = 1? fra cut-the-knot
* Why does 0.9999… = 1 ?
* Proof of the equality based on arithmetic
* David Tall's research on mathematics cognition
* What is so wrong with thinking of real numbers as infinite decimals?
* Theorem 0.999… på Metamath
Knivblad

**Knivblad** (klinge) er den delen av en kniv som man kutter eller stikker med og består oftest av stål. Ellers består kniven av grep og som oftest parerstang for å beskytte fingrene fra knivbladet. Den delen av bladet som er skarpt, kalles for knivegg. Knivbladet kan komme i mange fasonger og ha én eller flere knivegger. Bladet på sverd, dolker, kårder og sabler kalles for «klinge».
Tim Greve

**Tim Greve** (1928–1986) var en norsk diplomat, embedsmann og avisredaktør.

## Liv og virke
### Bakgrunn
Tim Greve var sønn av konsul Arent Wittendorph Greve (1892–1950) og Anna Gade (1900–1977). Hans bror Egil Gade Greve ble en betydelig forretningsmann, og de nedstammet fra Arent Jansen Greve.

I 1954 giftet han seg med juristen Marit Nansen, datter av arkitekt Odd Nansen og barnebarn av Eva og Fridtjof Nansen. De bodde på Fornebu i Bærum, tilfeldigvis med adresse til *Fridtjof Nansens vei*.

Tim Greve var utdannet ved Nansenskolen og tok magistergraden i statsvitenskap ved Universitetet i Oslo i 1952.
### Karriere
Han tjenestegjorde i de norske delegasjonene til NATO og OEEC, var kabinettsjef for utenriksminister Halvard Lange, ambassaderåd ved Norges ambassade i Bonn, sekretær i Stortingets utenriks- og konstitusjonskomité, byråsjef og senere ekspedisjonssjef for Presse- og kulturavdelingen i Utenriksdepartementet, fra 1974 til 1978 direktør for Nobelinstituttet og fra 1982 formann for Kringkastingsrådet.

Fra 1978 til 1986 var Greve sjefredaktør i *[[VG]]* sammen med Andreas Norland. I denne perioden ble *Verdens Gang* Norgest største avis, idet den forbigikk *[[Aftenposten]]* i solgte aviser i 1981. Greve var ikke udelt tilfreds med avisens utvikling. Han så med misnøye på den sensjonalistiske journalisme som nå og da fikk prege avisens forside.

Han utga også en rekke bøker. Det holdes også et «Tim Greves symposium». Tim Greve var bror til banksjef Egil Gade Greve i DnB og sønn av konsul Arent Wittendorph Greve (1892–1950) av Greve (slekt).

Tim Greve ble i 1968 utnevnt til ridder 1. klasse av St. Olavs Orden. Han ble også hedret med Dannebrogordenen (kommandør 1. klasse) og Forbundsrepublikken Tysklands fortjenstorden.

## Bibliografi
* *Det Norske Storting gjennom 150 år III*. (1964) 
* *Riksrevisjonen 1816–1966*. (1966) 
* 
* *Fridtjof Nansen 1861-1904*.- Oslo : [Gyldendal], 1973. – 260 s. : ill.
* *Fridtjof Nansen 1905-1930*.- Oslo : [Gyldendal], 1974. – 320 s. : ill.
* *Fridtjof Nansen og kongevalget i 1905*.- Oslo : Universitetsforlaget, 1975. – 32 s.
* *Bergen i krig I-II*. (Bergen, 1978–1979) 
* *Spionjakt i Norge*. (1982) 
* *Verdenskrig*. (*[[Norge i krig (bokserie)|Norge i krig]], bind 3*. Oslo, 1985)
* 
* 

## Referanser


## Eksterne lenker
* Tim Greve i Norsk biografisk leksikon
Thorsbjerg Mose

**Thorsbjerg Mose** (på dansk) eller **Thorsberger Moor** (på tysk), også kalt *Torsbjerg Mose*, *Tosbarch*, *Tåsbjerre* («Tors berg»), er et tidligere skogkledt myrområde i Süderbrarup i Sydslesvig i Schleswig-Holstein i Nord-Tyskland, cirka 5 km nord for Slien og ikke langt fra vikingkaupangen Hedeby. Stedet er først og fremst kjent for Thorsbjerg-funnet, et mosefunn gjort på 1850-tallet, der en fant gjenstander fra jernalderen.  

## Thorsbjerg-funnet
Thorsbjerg Mose ble utgravd i åra fra 1858 til 1861, da Sydslesvig ennå var dansk, som det første større utgravingsprosjektet av et myrfunn. Utgravningene ble ledet av den danske arkeologen Conrad Engelhardt fra Flensburg. Etter oppfordring fra den danske regjeringa hadde han i 1852 stiftet et museum med funn fra Thorsbjerg og Nydam Mose i Flensburg (Flensburgsamlingen). 

I myra ble det funnet  våpen, klær, redskap og mynter, gjenstander som ble ofret til de nordiske gudene i tidsrommet fra 100-tallet før vår tidsregning til inn på 400-tallet, og stedet må i jernalderen ha hatt stor betydning som hellig sted for Angelns befolkning. Flere av gjenstandene har runeinnskrifter. De oppbevares i dag i *Landmuseum Schloß Gottorf, Schleswig* (Gottorp slott) i Schleswig, og på Nationalmuseet i København.

Thorsberg Tunic.jpg|Tunika eller kjortel fra Thorsbjerg-funnet, et arkeologisk myrfunn i Thorsbjerg Mose av gjenstander fra jernalderen
Thorsberg Trousers.jpg|Bukse i form av brok med hel fot fra 300-tallet funnet i Thorsbjerg Mose.

## Se også
*Nydam Mose på Sundeved

## Eksterne lenker
* Torsbjerg og Nydam  (Artikkel i tidsskriftet Slesvigland)
Huangputraktaten

**Huangputraktaten** (黄埔条约, *Huángpǔ tiáoyuē*, også kalt *Whampoatraktaten*) ble undertegnet den 24. oktober 1844 mellom  Qing-Kina og Frankrike i Huangpu, i dag et bydistrikt i storbyen Guangzhou. Den er en av de mange såkalte ulikeverdige traktater.

Innholdet ligger tett opp til Nanjingtraktaten mellom Kina og England i 1842, og Wanghiatraktaten med USA i 1844. Med denne avtalen ble handelsrestriksjonene mellom Kina og Frankrike opphevet, og franske borgere i Kina ble unndratt det kinesiske rettssystem og underlagt det franske. Utover dette ble det bestemt at på steder der det ikke var noen fransk konsul, kunne franskmenn fritt henvende seg til konsuler fra andre vestmakter i Kina. Det ble uttrykkelig innrømmet toleranse av den katolske kırkes misjonærers virksomhet, og de restriktive edikter som var blitt gitt av  Yongzheng-keiseren ble opphevet.

## Eksterne lenker
*
Pontifikat

**Pontifikat** (latin *pontificatus*, «øverste presteembete») er en benevnelse på en paves embete eller embetstid. Opprinnelig var *pontifices* øverste prestekollegiet i antikkens Roma.

Johannes Paul II hadde et av de lengste pontifikat da han var pave i 26 år, 5 måneder og 17 dager. Det lengste pontifikatet i den romersk-katolske kirkens historie har Pius IX (1846–1878): 31 år, 7 måneder og 23 dager (11 560 dager).. Det har blitt hevdet at apostelen Peters tid som Romas biskop (ca. 30–64/68): ca. 34 – ca. 38 år (rundt 12 000–14 000 dager). skal betegnes som et pontifikat, og dermed som det lengste, skjønt lengden på Peters embetstid er vanskelig å fastslå med historisk sikkerhet.

Det korteste pontifikatet Urban VII (15.–27. september 1590): var pave i 13 kalenderdager, men døde før kroningen. Den valgte pave Stefan (23.–26. mars 752), men døde av hjerneslag tre dager etter at han ble valgt, og før han ble innviet. Han er ikke anerkjent som en gyldig pave, men ble lagt til listene over paver på 1400-tallet som «Stefan II», noe som førte til vanskeligheter med å telle opp senere paver ved navn Stefan.

## Referanser


## Se også
* Pontifex
* Pontifex Maximus
Jåttåvågen holdeplass

**Jåttåvågen holdeplass** er en holdeplass på Jærbanen som ble tatt i bruk 6. januar 2008. Holdeplassen var det første elementet som ble tatt i bruk på dobbeltsporet Sandnes – Stavanger (2009).  Holdeplassen ligger mellom Jåttå videregående skole og Viking stadion (som er en del av Stadionparken bedrifts- og handlesenter). Fra stasjonen bruker toget mindre enn ti minutter til både Stavanger- og Sandnes sentrum.

## Jåttå holdeplass
Jåttå holdeplass var et provisorisk stoppested 200m nord for dagens holdeplass. Den åpnet i 2004 og ble brukt i forbindelse med fotballkamper og andre arrangementer på Viking stadion. I 2007 begynte en del av lokaltogene å stoppe regelmessig på denne holdeplassen ettersom Jåttå videregående skole åpnet høsten 2007. November 2007 ble holdeplassen tatt ut av bruk for arbeid på dobbeltsporet og den nye Jåttåvågen holdeplass.

## Eksterne lenker
Martin Turnovski

**Martin Turnovski** (tsjekkisk *Martin Turnovský*; født 29. september 1928 i Praha i Tsjekkoslovakia, død 10. mai 2021 i Wien) var en tsjekkisk dirigent.

Turnovski studerte direksjon ved musikkakademiet i Praha hos Karel Ancerl og George Szell. Han vant første pris i den internasjonale direksjonskonkurransen 1958 i Besançon i Frankrike.

I 1960-årene ble Turnovski sjefdirigent ved radiosymfoniorkestret i Plzeň (1963–66), Sächsische Staatskapelle Dresden og Semperoper (1966–1968), Den Norske Opera (1975–80), operaen i Bonn (1979–83), og Praha Symfoniorkester (1992–96). Han var også fast gjestedirigent ved Det Tsjekkiske Filharmoniske Orkester (1960–1968).

Turnovski ble senere østerriksk statsborger av politiske grunner. Etter 1989 returnerte han imidlertid til Øst-Europa.

Etter at han ble østerriksk statsborger dirigerte Turnovski flere andre store symfoniorkestre i den vestlige verden.

## Referanser
Chris Haslam

**Chris Haslam** (født 19. desember 1980 i Vancouver, Canada) er en profesjonell skateboarder fra Canada. Han skater goofy og bor i Richmond, Britisk Columbia rett sør for Vancouver.

Haslam begynte å skate da han var 13 i 1994 mens foreldrene hans bodde i Singapore, og ble proff i 2004. Samme året var han også med i Almost filmen : *Round Three*.

## Sponsor
* Almost Skateboards
* Independent Trucks
* Momentum Wheel Co.
* IS Designs
* Vestal Watches
* Dakine
* CTI
* Globe Shoes

## Referanser
Forserum

**Forserum** er et tettsted i Nässjö kommune i Jönköpings län i Småland i Sverige. I 2010 hadde tettstedet  innbyggere.  Forserum ligger cirka 15 kilometer nordvest for Nässjö.

## Referanser